ไทยเก็บเหรียญเก่า-ปล่อยเหรียญใหม่ ช่วยต้านโควิด-19XinhuaThai | XinhuaThai
Home ต่างประเทศ ไทยเก็บเหรียญเก่า-ปล่อยเหรียญใหม่ ช่วยต้านโควิด-19
กรุงเทพมหานคร, 1 เม.ย. (ซินหัว) — เมื่อวันพุธ (1 เม.ย.) กระทรวงการคลังของไทยประกาศว่ากรมธนารักษ์จะปล่อยเหรียญใหม่ และเก็บเหรียญเก่าไปทำความสะอาด เพื่อลดการแพร่ระบาดของโรคติดเชื้อไวรัสโคโรนาสายพันธุ์ใหม่ (โควิด-19)
ยุทธนา หยิมการุณ อธิบดีกรมธนารักษ์ระบุว่า “ไทยใช้เงินสดในการซื้อขายเป็นหลัก คนยังพกเงินไปซื้ออาหารและข้าวของ”
“ไวรัสอาศัยอยู่บนเหรียญเก่าได้ 5-7 วัน และอยู่บนธนบัตรได้ 9 วัน” ยุทธนากล่าว พร้อมเสริมว่ากรมธนารักษ์จะใช้แสงอัลตราไวโอเลต 200 องศาเซลเซียสฆ่าเชื้อบนเหรียญและธนบัตรเหล่านั้น”
ยุทธนาระบุว่าประชาชนสามารถใช้ผงซักฟอกล้างเหรียญ และนำไปตากแดดให้แห้ง หรือใช้แอลกอฮอล์ทำความสะอาดก็ได้
“รัฐบาลส่งเสริมให้ชาวไทยทุกคนจ่ายเงินผ่านช่องทางออนไลน์และการโอนเงิน” ยุทธนากล่าวพร้อมเสริมว่ากรมธนารักษ์จะปล่อยเหรียญ 3.1 หมื่นล้านเหรียญเข้าสู่ระบบ
ทั้งนี้ เมื่อวันพุธ (1 เม.ย.) กระทรวงสาธารณสุขของไทยรายงานว่าไทยมีผู้ป่วยโควิด-19 เพิ่มอีก 120 ราย และมีผู้เสียชีวิต 2 ราย ส่งผลให้ไทยมีผู้ป่วยยืนยันผลทั้งหมด 1,771 ราย และมียอดผู้เสียชีวิต 12 ราย
จีนพบเหรียญโบราณยุค ‘ราชวงศ์ซ่งเหนือ’ กว่า 1,000 เหรียญ
จีน-อียิปต์ร่วมตรวจสอบ 'เหรียญจีนโบราณ' ที่ถูกขโมยไป
พิธีมอบรางวัลเหรียญเกียรติยศและตำแหน่งกิตติมศักดิ์ระดับชาติจีน
สีจิ้นผิงเตรียมมอบ ‘เหรียญเกียรติยศ’ ระดับชาติในพิธีวันพรุ่งนี้
Previous articleยลฝูงหงส์ป่าโผบินร่อนลงน้ำในกรุงนูร์-ซุลตัน
Next articleหอมไอดิน กรุ่นกลิ่นเก่า สัมผัสชีวิตจีนโบราณในผู่หยวน